

REPUBLIKA HRVATSKA

KRAPINSKO ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 024-01/22-01/6

UR.BR. 2140-30-01/05-22-3

Veliko Trgovišće, 31.03.2022.g.

 Na temelju članka 127. stavka 5. Zakona o proračunu („Narodne novine“ br. 144/21.) i članka 35. Statuta općine Veliko Trgovišće ( „Službeni glasnik KZŽ“ broj: 23/09, 8/13, 06/18, 17/20, 8/21, 30/21 – pročišćeni tekst) Općinsko vijeće Općine Veliko Trgovišće na 9. sjednici održanoj dana 31. ožujka 2022. godine donijelo je

**O D L U K U**

**o davanju suglasnosti**

**za dugoročno kreditno zaduženje**

**Zagorskom vodovodu d.o.o. Zabok**

Članak 1.

Daje se suglasnost za dugoročno kreditno zaduženje društvu Zagorski vodovod d.o.o. za javnu vodoopskrbu i odvodnju iz Zaboka, Ulica Ksavera Šandora Gjalskog 1, u svrhu nabave teretnih i osobnih radnih vozila, radnih strojeva i opreme za potrebe voznog i strojnog parka.

Članak 2.

 Zagorski vodovod d.o.o. dužan je pribaviti suglasnost za kreditno zaduženje i od ostalih suosnivača društva sukladno Zakonu.

Davanje suglasnosti za zaduživanje, razmjerno udjelu u vlasništvu ne može se smatrati jamstvom.

Članak 3.

Namjena kredita:

* financiranje nabave teretnih i osobnih radnih vozila, radnih strojeva i opreme za potrebe voznog i strojnog parka

Vrsta kredita: dugoročni kunski kredit

Iznos kredita: 5.000.000,00 kn (slovima:petmilijunakuna)

Kamatna stopa: 0,89 godišnje, fiksana nepromjenjiva za cijelo vrijeme trajanja kredita

Rok korištenja kreditnih sredstava: 18 mjeseci od dana sklapanja Ugovora o kreditu

Rok i način otplate kreditnih sredstava: 5 godina, glavnica se otplaćuje mjesečno u 60 jednakih mjesečnih rata

Poček otplate: do 31.03.2024.g.

Naknada za odobrenje kredita: 0,10 % od iznosa kredita jednokratno unaprijed na iznos odobrenog kredita

Naknada za prijevremeni povrat: bez naknade

Naknada za neiskorišteni dio kredita (rezervaciju): bez naknade

Instrumenti osiguranja:

- jedna zadužnica i jedna zadužnica Zagorskog vodovoda d.o.o.

Članak 4.

Zadužuje se Zagorski vodovod d.o.o. da:

* provede potrebne postupke sukladno zakonskoj regulativi,
* općini V.Trgovišće dostavi potrebna izvješća o otplati kredita.

Članak 5.

Ova Odluka stupa na snagu danom donošenja.

PREDSJEDNICA OPĆINSKOG VIJEĆA

 Štefica Kukolja,ing.građ.

DOSTAVITI:

1. Zagorski vodovod d.o.o.

 Ul. K. Š. Gjalskog 1, Zabok,

1. Grad Zabok-Upravni odjel za financije,
2. Evidencija, ovdje
3. Arhiva, ovdje